o
ILOA ARKEEN
Tiesitkö, että voit rukoilla voimallisesti, tehokkaasti
ja samalla yksinkertaisesti? Tänään kerron muun muassa siitä.
ILOA ARKEEN Sanan voima 1/2
Kiitos Isä, että autat meitä ymmärtämään tämän.
Monet ovat kuulleet jo paljon saarnoja, mutta rukoilen,
että tänään he saavat jotakin syvällisempää kuin aikaisemmin.
Pyydän tätä Jeesuksen nimessä.
Kun aloitin matkaa, jolla nyt olen Herran kanssa,
luin kolmea rukouskirjaa.
Tutkin rukousta siksi, että haluan rukouksiini vastauksia.
Täytyy odottaa, olla kärsivällinen, ajoittaa oikein ja niin edelleen,
mutta vastauksen täytyy tulla ennemmin tai myöhemmin.
Eikö niin? Jumalan sanassa on ällistyttäviä lupauksia
siitä, mitä Jumala tekee meille kun rukoilemme.
Haluan tutkia niitä. Silloin päätin olla rehellinen
ja sanoa Jumalalle: "Tässä lukee näin
ja olen kokenutkin sitä, mutta en kaikilla alueilla,
joten missä on vika?" Tutkitaan ensin näitä lupauksia.
Joh. 15:7.
Jos te pysytte minussa ja minun sanani pysyvät teissä,
voitte pyytää mitä ikinä haluatte, ja te saatte sen.
Hyvä Jumala. Sanokaa: "Mitä ikinä".
Olen lukenut ja ihmetellyt tätä todella monta kertaa.
Jumala sanoo: Jos pysyt minussa ja sanani pysyvät sinussa,
voit pyytää mitä haluat, niin teen sen.
Olin ollut uskossa pari vuotta ennen kuin käsitin,
että siinä oli juju, jota Herra ei sanonut kovin selvästi.
Pysyminen tarkoittaa asumista, johonkin jäämistä.
Ei sunnuntaita seurakunnassa, vaan sitä että hän on elämäsi.
Läheisessä suhteessa sinun tulisi tuntea Jumalan sydän
ja tietää, mitä hän haluaa sinun tekevän, jättävän tekemättä
pyytävän ja jättävän pyytämättä.
Jos rukoilemme Jumalan tahdon mukaisesti,
Jeesus sanoo, että saamme mitä ikinä pyydämme.
Luetaan jae 16.
Joh. 15:16. Jos pysyt minussa ja sanani pysyvät sinussa,
Ette te valinneet minua, vaan minä valitsin teidät,
ja minun tahtoni on, että lähdette liikkeelle ja tuotatte hedelmää,
sitä hedelmää joka pysyy. Kun niin teette, Isä antaa teille
kaiken, mitä minun nimessäni häneltä pyydätte.
Olen kerännyt 6 jaetta, joissa sanotaan sama asia.
Luetaan vielä Joh. 14:13-14.
Joh. 14:13-14. Mitä ikinä te pyydätte minun nimessäni...
Kun pyydät Jeesuksen nimessä, edustat sitä mitä Jeesus on.
Luojan kiitos, ettei minun tarvitse rukoilla Joycen nimessä.
En pääsisi kovin pitkälle.
Rukoilen Jeesuksen nimessä. Oikeanlainen suhde muuttaa asioita.
Mitä ikinä pyydätte minun nimessäni, sen minä teen,
jotta Isän kirkkaus tulisi julki Pojassa.
Kun elämme niin, että Jumala voi Kristuksen kautta tehdä meille
sen mitä haluaa tehdä, ja voimme olla hänen edustajiaan
ja elämme niin kuin hän haluaa meidän elävän, se todistaa
Jumalan hyvyydestä. Elämämme tulisi olla niin paljon parempaa kuin
niiden, jotka eivät usko Jumalaan, että he tuntisivat nälkää
päästä yhteyteen Jumalan kanssa. Teidät on kutsuttu hyvään elämään.
Ef. 2:10 mukaan hän on valmistanut sinulle hyvän elämän.
Se ei merkitse ongelmatonta elämää, mutta Kristuksen kautta voimme
käsitellä ongelmamme aivan eri tavalla kuin muut.
Voimme elää ylösnousemuselämää. Vaikka maailma on yksi sekamelska,
voimme nousta sen keskeltä, säilyttää hymyn ja rauhan,
kantaa edelleen hyvää hedelmää. Muut sanovat: Haluan tuota samaa.
Saamme tietää Jumalan tahdon rukoilemalla ja pyytämällä sitä.
Kun luin Andrew Murrayn kirjoja ja Raamattua, sanoin Jumalalle:
Olen rukoillut eräitä asioita hyvin pitkään.
Osaan rukouksista liittyy muitakin. Ne ovat hankalampia,
koska Jumalan on käsiteltävä heidänkin tahtoaan
päästäkseen läpi. Joskus kun rukoilen muiden puolesta
se tuntuu vaativan enemmän aikaa ja ahkeruutta,
mutta luotan sanoihin "Mitä ikinä". Tiedän rukoilevani
Jumalan tahdon mukaisesti. He voivat kieltäytyä itsepäisesti,
mutta en usko sen tulevan heidän sydämestään. Jumalan täytyy vain
päästä eksytysten läpi. Hän pystyy siihen.
Vien Jumalalle näitä olosuhteita ja vetoan sanoihin "Mitä ikinä".
Tämä kuuluu ryhmään "Mitä ikinä".
On kulunut jo vuosia, joten jutellaanpa vähän.
Ellei se toimi, ehkä sinun on syytä esittää suora kysymys.
Miksi tämä ei toimi?
En lakkaa palvelemasta Jumalaa, ellei hän vastaa minulle
tai ellen pidä vastauksesta. En pelkää kysellä Jumalalta.
Jumala on opettanut minulle ihmeellisiä asioita kysyttyäni.
Hän otti käsittelyyn suuni.
Hetkinen, Herra, kysehän oli rukouksesta.
En muista kaikkea, mutta Jumala alkoi näyttää minulle,
että rukousvastauksilla on yhteys siihen, miten käytämme suutamme
aina silloin kun emme rukoile.
Annetaan sen leijua seurakunnan läpi. Ehkä sanon sen uudelleen.
Miten hengellisiltä voimmekaan kuulostaa kun rukoilemme!
Miten hengellisiä olemmekaan kun ylistämme Darlenen johdolla!
Tarkoitukseni ei ole olla töykeä,
mutta ei minua kiinnosta, mitä te täällä teette.
Eikä totta puhuakseni Jumalaakaan.
Häntä kiinnostaa se, mitä teet kun lähdet täältä.
Jos tulet tänne tekemään sen, mutta lopetat täältä lähtiessäsi,
se on tekopyhää.
Minua kiinnostaa, mitä teette täällä, koska haluan opettaa,
mutta tämä on vain harjoitus sitä varten, mitä meidän pitäisi tehdä.
Huulten ja elämän välillä on jo aivan liian kauan ollut iso kuilu.
Jumala ei halua, että palvelemme vain huulillamme
ja olemme hyvin hengellisiä ja laulamme: "Suuri hän on."
Palveleminen on sitä, mitä teemme muulloin.
On aika kasvaa.
Meillä on paljon hyviä asioita tälle viikonlopulle.
Aloitan jakeesta Jes. 58:9. Muistin sen ensimmäisenä
jakeista, joissa Raamattu puhuu rukousvastauksista ja sanoistamme.
Näytän teille niiden yhteyden.
Sanojensa hillitseminen vaatii kahta asiaa.
Se vaatii paljon Jumalan apua. Ihminen ei voi kesyttää kieltä.
Raamatun mukaan se on levoton ja paha,
täynnä myrkkyä, kuin villipeto.
Ihminen on kesyttänyt kaikki pedot paitsi kielen.
Nyt käsittelemme halua hillitä kieltämme
eli sanoa oikeita ja välttää vääriä asioita
elämästä, ihmisistä, itsestämme, menneestä, tulevasta,
koettelemustenkin aikana. Emme taida tietää, miten paljon puhumme.
Ja kaikissa sanoissa on jonkinlaista voimaa.
Sanoissa on voimaa. San. 18:21: Kielen varassa on elämä ja kuolema.
Matt. 12 mukaan emme saa puhua turhia sanoja, joissa ei ole voimaa
koska tuomiopäivänä joudumme tekemään tiliä kaikista sanoista.
Tämä ei ehkä ole teille uutta, jos olette käyneet seurakunnassa
tai kuulleet opetusta aiheesta. Ei haittaa, vaikka kuulisit tämän
tuhannetta kertaa. Olen vaeltanut Herran kanssa 32 vuotta,
saan sanoja koskevasta alueesta enemmän kuin mistään muusta,
koska otan sen niin vakavasti. Voit kuulla jostakin asiasta paljon,
mutta jos et ota sitä hyvin vakavasti, siitä ei ole hyötyä.
Jos ollenkaan uskot, että olen saanut opetukseni Jumalalta,
ja jos kunnioitat minua raamatunopettajanasi,
höristä molempia korviasi, keskity, tee muistiinpanoja,
ja sitoudu tutkimaan aihetta niin kauan kunnes ymmärrät sen.
Aamen.
Jes. 58 kertoo paastosta.
Voisimme paastota monesta asiasta, joita emme ehkä edes ajattele.
Useimmiten paasto mielletään vain syömättömyydeksi,
ja sitä Raamatussa mainittu paasto usein onkin.
Tämä luku on paastoajille,
jotka olivat silti hyvin lihallisia ja epähengellisiä.
Vaikka olisit kuukauden syömättä, voit silti olla hyvin lihallinen.
Vaikka olisit paastonnut pitkään tai paastonnut joka maanantai,
se ei kerro siitä, oletko hengellinen.
Ei etenkään, jos puhut siitä.
Jätän sen asian niille, joita se koskee.
Jes. 58:6: Toisenlaista paastoa minä odotan.
On olemassa paasto, joka liittyy käytökseemme.
Se on paastoa tietystä asenteesta,
itsekkyydestä.
Kuten kohta näette, myös sanoista voi paastota.
Toisenlaista paastoa minä odotan: että vapautat syyttömät kahleista,
irrotat ikeen hihnat, vapautat sorretut, murskaat kaikki ikeet,
murrat leipää nälkäiselle, avaat kotisi kodittomalle,
vaatetat alastoman, kun hänet näet, et karta apua tarvitsevaa veljeä.
Eli: Hei, te uskonnolliset ihmiset, mitä jos auttaisitte jotakuta?
Ups!
Maailma on täynnä nälkää näkeviä, onnettomia ja yksinäisiä.
Ja entä lesket ja orvot,
sillan alla nukkuvat,
20 vuotta vanhainkodissa asuneet, joita kukaan ei käy katsomassa,
ja kaikki rikkinäiset ihmiset?
Jesaja sanoi: Haluan, että alatte auttaa heitä.
Ups! Nyt seuraa lupaus. Silloin valosi puhkeaa näkyviin
kuin aamunkoi ja hetkessä haavasi kasvavat umpeen.
Vanhurskaus itse kulkee edelläsi ja Herran kirkkaus seuraa suojanasi.
Kun alat auttaa ihmisiä, Jumala suojaa sinua edestä ja takaa.
Halleluja!
Ei ole pakko vastata, mutta mitä teet helpottaaksesi jonkun elämää?
Jokaisen kristityn pitäisi kysyä näin itseltään päivittäin.
En kysy, miten monta kertaa viikossa käyt seurakunnassa,
vaan mitä juuri sinä teet helpottaaksesi jonkun elämää?
Vai meneekö aikasi oman läpimurron tavoitteluun?
Aseta kotiisi kyltti: Mitä olen tänään tehnyt auttaakseni jotakuta?
Tästä tulee mielenkiintoista.
Jakeessa 9 puhutaan rukouksesta: Ja Herra vastaa, kun kutsut häntä,
kun huudat apua, hän sanoo: Tässä minä olen.
Kuinka moni haluaa tätä,
välittömästi tulevia vastauksia Jumalalta?
Jos - sanokaa "jos" - hävität sorron ikeen keskuudestasi
ja lopetat sormella osoittelun
eli tuomion, kritiikin, juoruilun,
sorrettuja tai pyhiä kohtaan
ja kaikenlaiset valheelliset, epäoikeudenmukaiset, pahat puheet.
Jumala sanoo siis: Saat sen "mitä ikinä",
voit rukoilla, niin vastaan: Tässä olen, miten voin auttaa?
jos alat tosissasi hankkiutua eroon näistä asioista.
Useimmilla meistä on jonkin verran Jumalan voimaa. Minulla ainakin.
Palvelutyömme on maailmanlaajuinen, autamme monenlaisia ihmisiä,
mutta en ole sellainen, että voisin koskaan tyytyä
vain keskinkertaiseen tai hyvään. Kun Jumala sanoo, että voimme
saada jotakin, meidän pitäisi haluta se kokonaan.
Aamen.
En tarkoita, että puheesi on täysin hallitsematonta,
eikä oma suunikaan ole, koska teen tätä työtä,
mutta olen varma, että minulla on parantamisen varaa
ja toivon, että tekin vakuuttuisitte samasta omalla kohdallanne.
Onko täällä joku, joka myöntää: Voin kehittää tätä aluetta,
tämä on minulle ongelma, ja haluan nähdä muutosta?
Matt. 12 sanoo: Mitä sydän on täynnä, sitä suu puhuu.
Puhumme tästä myöhemmin tarkemmin.
Miten monesti olenkaan lukenut tuon jakeen!
Mutta uskommeko sen?
Uskotko, että kun puhumme typeriä, ajattelemme sen tulevan sydämestä?
Emme. Sanomme: En tarkoittanut sitä.
Tarkoititpas. Sinun ei vain ollut tarkoitus sanoa sitä.
Et halunnut, että kukaan tietää sen olemassaolosta,
mutta siellä se oli. Ei se voi tulla ulos, ellei se ole sisällä.
Voit yhtä hyvin sulattaa tämän, koska olen lukenut kaikki
puhetta käsittelevät kirjat, joita maailmassa myydään.
Pidän tästä kiinni ärhäkästi kuin terrieri.
En aio päästää tästä irti.
Olen opettanut rakkaudesta todella pitkään.
Se on pääsanomani, mutta suu on iso osa rakkaudessa vaeltamista.
Emme taida edes käsittää niiden välistä yhteyttä.
Miten voimme joko rakentaa toisia tai saada heidät romahtamaan.
On rakkaudettomuutta olla kriittinen ja tuomitseva
tai ilmaista kärkeviä mielipiteitä toisten tekemisistä.
Luettuani tiedän nyt, että aina kun avaan suuni
mieleni alkaa marssia ylös alas sanojani pitkin.
En usko, että voimme olla vastuussa sanoistamme
ennen kuin uskomme, että ne kertovat sydämestämme.
Se on vaikeaa, koska haluamme pitää itseämme kullanmuruina.
Ups!
"Laskin vain leikkiä."
Raamattukin kieltää tuon selityksen. Tiesitkö sen?
Jumala haluaa, että sanomme: Tiedätkö mitä, Herra?
Se oli minussa. Ei olisi pitänyt sanoa sitä. Otan siitä vastuun.
Olen pahoillani ja pyydän, että muutat minua.
Kolme päivää sitten kuulin itseni sanovan jotakin eräästä ihmisestä
enkä edes tiennyt, että sisimmässäni oli sellaista.
Siksi on tärkeää kuunnella itseään ja uskoa Raamatun sana:
Petollinen on ihmissydän.
Yritämme epätoivoisesti uskoa, että sydämemme on hyvä.
Tiedäthän sinä, että sydämeni on hyvä.
Saatan juoruilla aamusta iltaan, mutta minulla on hyvä sydän.
En koskaan anna kenellekään mitään, mutta minulla on hyvä sydän.
Jumala tuntee sydämeni.
Jos olisimme hetken hiljaa, voisimme kuulla Jumalan puhetta.
Mitä sydän on täynnä, sitä suu puhuu.
Sanoin jotakin eräästä miehestä
ja huomasin sanojeni herättävän ihmetystä.
Käsitin sanoneeni sen siksi, etten arvosta hänen osaamistaan
enkä luota häneen tietyllä alueella, enkä edes tiennyt sitä
ennen kuin kuuntelin itseäni.
Haastan sinua kuuntelemaan itseäsi.
Se voi aluksi olla masentavaa,
mutta Jumala nostaa sinut ylös.
Rukoilen puolestasi.
Tarvitsemme kahta asiaa ennen kuin voimme edistyä puheen alueella.
Tarvitsemme paljon Jumalan apua, koska kukaan ei voi kesyttää kieltä.
Kurinalaisuutemme ja itse- hillintämme on kasvettava.
Jumala on antanut meille Hengen hedelmänä itsehillinnän.
Se tarkoittaa, että pystyn hillitsemään itseni.
Se tarkoittaa, että teemme mitä haluamme
ja syömme mitä haluamme.
Se on ainoa, mitä sanon siitä, mikä menee suuhusi.
Loput puhun siitä, mitä tulee ulos.
ILOA ARKEEN
San. 18:21: Kielen varassa on elämä ja kuolema. Niin kuin kieltä vaalit,
niin korjaat hedelmää.
Meidän on siis puhuttava varoen ja viisaasti.
Voit välittää elämää ja kuolemaa toisille sekä itsellesi
vain oman suusi voimalla.
Opetan siitä sarjassa The Power of Words.
Pian saat tilaustiedot.
Muista pitää Jumalan sana tärkeällä sijalla päivittäin.
Jumala rakastaa sinua ja haluaa sinulle parasta.
Pidän itsestäni.
Sanoissa on voimaa. San. 18: Kielen varassa on elämä ja kuolema.
Ylistys on Jumalan kieltä, valittaminen vihollisen kieltä.
Tilaa Power of Words ja suuntaa mielekkääseen elämään.
Tilaa englanninkielinen materiaali tänään.
Uskon, että tarvitsemme rakkauden vallankumouksen.
Vallankumous on täydellinen muutos käyttäytymisessämme.
Pian ilmestyvä Joyce Meyerin kirja innoittaa sinua,
jotta elämäsi muuttuu ja voit muuttaa maailmaa.
Aion elää rakkauden vallankumousta, en aio elää itselleni.
Jeesus kuoli, jotta voisin elää vapaana itsestäni.
Love Revolution on tulossa verkko- ja kirjakauppoihin.
Rakkauden vallankumous -naistenkonferenssi 17.-19.9.
Oletko sinä osa vallankumousta? - Olen rakkauden vallankumous!
Rakkauden vallankumous! - Minä olen vallankumous!
Jokavuotinen naistenkonferenssi on enemmän kuin kokous.
Et halua jäädä siitä paitsi. Ilmoittaudu sivulla joycemeyer.org
Joyce Meyer vieraili Sveitsissä
Ylistystä johti Peter Williams yhdessä Hillsong yhtyeen kanssa.
Joyce Meyerin nettisivujen kokous- kalenterista saat tietoa Joycen -
tulevista kokouksista.
joycemeyer.org
Seuraavassa jaksossa
Jumala on antanut meille Hengen hedelmänä itsehillinnän.
Se tarkoittaa, että pystyn hillitsemään itseni.
Naiset, haluan kutsua ja rohkaista teitä ilmoittautumaan
naistenkonferenssiin. Aloitamme rakkauden vallankumouksen
ja juuri sitä yhteiskuntamme nyt tarvitsee.
Jeesus piti tärkeimpänä käskyä rakastaa toisiamme.
Rakkaus ei ole vain sana, vaan elä- mäntapa, joka meidän on opittava.
Kaikki haluavat rakkautta. Voimme ottaa vastaan Jumalan rakkauden,
oppia rakastamaan itseämme tasapainoisesti ja antaa
Jumalan rakkauden virrata kauttamme.
Tarvitset tätä konferenssia, joten ilmoittaudu heti.
Olet meille hyvin tärkeä.
Työmme ei olisi mahdollista ilman ystäviä ja kumppaneita.
Yhdessä voimme ruokkia nälkäisiä, vaatettaa köyhiä -
ja julistaa ilosanomaa kansakunnille.
Ohjelman kotisivuilla voi esittää rukouspyyntöjä, -
tutustua lisämateriaaliin, tarkastella kokouskalenteria -
ja liittyä kumppaniksi viemään Kristuksen rakkautta maailmaan.
Suomennos: Johanna Hartikainen